google/wiki40b huggingface dataset:
Geometrisk fordeling

Eksempel

På en fødeavdeling ønsker de å beregne sannsynligheten for at det første guttebarnet etter nyttår 
kommer først etter 5 fødsler. De antar at sannsynligheten for å få jente og gutt er like store. Vi bruker da formelen for geometrisk fordeling og får følgende:

Sammenheng med geometrisk rekke

Summen av en geometrisk rekke er gitt ved:
, når
For geometrisk fordeling utgir det følgende:
Dette gir oss summen av sannsynlighetene for alle mulige utfall. Det skal alltid bli lik 1, og vi ser at det stemmer med summen av den gemometriske rekken.

Forventning og varians

Forventet antall forsøk før suksess er gitt ved  og varians er gitt ved
Deportivo Alavés

Historie

Klubben ble grunnlagt i 1921 og var i flere år lillebror i Baskerland bak både Real Sociedad og Athletic Bilbao. I 1930 lyktes klubben for første gang å rykke opp i øverste divisjon La Liga, hvor den overlevde i tre sesonger før den rykket ned igjen og forble i lavere divisjoner. På midten av 1980-tallet var klubbens økonomi merkbart dårlig, og fra å forhindre konkurs ble Alavés tvunget til å selge sin kommende storspiller, målvakten Andoni Zubizarreta, til Athletic Bilbao.
I 1998/1999-sesongen rykket Deportivo Alavés atter en gang opp igjen til La Liga og til det som skulle bli begynnelsen på en storhetsperiode for klubben. Alavés endte opp på uvanlige høye tabellplasseringer, med blant annet en sjetteplass i 1999/2000-sesongen og en syvendeplass i 2001/2002-sesongen. I 2000/2001-sesongen deltok klubben også i UEFA-cupen 2000/01, hvor de etterhvert spilte seg frem til finale mot Liverpool FC, som de tapte knepent 4–5 på ekstraomganger.
I 2003 rykket klubben igjen ned fra La Liga, og med unntak av 2005/2006-sesongen, har Deportivo Alavés  holdt seg i Segunda División og Segunda División B. Sesongen 2016/2017 spiller Alavés igjen i Primera División.
Yoshio Okada

Japans herrelandslag

Yoshio Okada spilte 7 landskamper for Japans herrelandslag.
Hanne (album)

Hanne er det tiende albumet til Hanne Krogh, og ble utgitt i 1989. Etter fire år med suksess for Bobbysocks, bestemte Hanne Krogh og Elisabeth Andreasson seg for å ta opp sine solokarrierer igjen. Med produsentene Håkon Iversen og Bjørn Eidsvåg, hadde Hanne Krogh sterke folk i ryggen. Mange kjente sanger for Krogh kom fra denne platen: «Vakker når du sover», «Det er tent et lys», og «Gi meg ikke din styrke», som forøvrig også ble spilt inn av Sissel Kyrkjebø også samme år, dog med en annen melodi. Selv om produsentene skrev mye av tekstmatrialet, hadde Hanne Krogh en finger med i mange av tekstene, og dette har blitt betegnet som kanskje Kroghs mest personlige plate. NRK laget et eget TV-program med henne, og platen ble godt promotert, som gjorde at den raskt solgte over 25 000 eksemplarer. Denne produksjonen var også Krogha første som ble utgitt på LP, kassett og CD samtidig. Sporet «Jeg vil danse» ble kun inkludert på CD-utgaven som bonusspor.
The Greatest Showman

Handling

P.T. Barnum (Hugh Jackman) forsøker å komme seg opp og frem for å kunne gi kona Charity (Michelle Williams) og deres barn et trygt liv. Først åpner han museet Barnum's American Museum med rariteter i New York. Når det ikke blir vellykket, slår han seg sammen med manusforfatter Phillip Carlyle (Zac Efron) og samler en gjeng unike personligheter til et freakshow. Det blir en publikumssuksess, til tross for dårlig kritikk. Barnums higen etter anerkjennelse fører etter hvert til at han blir impresario for den svenske operasangeren Jenny Lind (Rebecca Ferguson). Det byr på flere utfordringer, både på det private og profesjonelle plan.
Red Hand Commandos

Red Hand Commandos er en nordirsk paramilitær gruppe med tette bånd til Ulster Volunteer Force (UVF).
RHC ble opprettet i 1972 i Shankillområdet i Belfast av John McKeague, som også var involvert i Tara. Medlemmene var særlig fra Sandy Row-området i det sørlige Belfast, fra det østlige Belfast og fra deler av Down. I 1972 ble RHC innlemmet i UVF. Den beholdt sin egen kommandostruktur, men operasjoner ble avklart med UVF, og de delte våpen og personell. Gruppen ble erklært ulovlig i 1973.
Gruppen var en del av Combined Loyalist Military Command (CLMC), og man mener at Loyalist Retaliation and Defence Group (LRDG) var assosiert med RHC. Både UVF og RHC støttet Belfastavtalen i 1998, og har hatt våpenhvile siden 1994.
University of Ulsters prosjekt CAIN antar at RHC har drept tretten mennesker, hvorav tolv sivile og et av sine egne medlemmer.
Middelhavslekene 1959

Middelhavslekene 1959. De tredje middelhavslekene ble arrangert i Beirut i Libanon i perioden 11. til 23. oktober 1959. Det var 792 utøvere fra elleve nasjoner som deltok i seksten grener. Frankrike ble beste nasjon med tjueseks gullmedaljer foran Den forente arabiske republikk med tjuetre.
Critérium du Dauphiné Libéré 2009

Critérium du Dauphiné Libéré 2009, den 61. utgaven av sykkelrittet Critérium du Dauphiné Libéré ble arrangert fra 7. til 14. juni 2009 i Frankrike. Alejandro Valverde vant for andre år på rad.
I tillegg til ProTour-lagene ble også BMC Racing Team invitert.
Aliboron

Utseende

Middelsstore, avlange, rødbrunlige trebukker. Pronotum er litt smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Sørøst-Asia, Laos, Vest-Malaysia, Borneo og Filippinene.
Andrea della Valle

Bakgrunn

Som den andre av fire barn av Filippo Della Valle og hans hustru Girolama Margani stammet er fra en kjent gammel familie leger og jurister. Etternavnet gjengos av og til som de Valle eller  Vallense.
Han ble viet til subdiakon og var apostolisk notar og fra 1503 til 1517 kannik ved Peterskirken.

Biskop

Den 2. desember 1496 ble han utnevnt til biskop av Crotone. Fra 1503 til 1507 var han regent for det apostoliske kanselli. Den 23. februar 1508 ble han overflyttet til bispestolen i Mileto, som han den 26. november 1523 ga fra seg til gunst for sin nevø Quinzio Rustici. Della Valle deltok fra 1512 som konsilsfader på Femte Laterankonsil von 1512 og var apostolisk sekretær under pave Julius IIs pontifikat.

Kardinal

I konsistoriet av 1. juli 1517 utnevnte pave Leo X ham til kardinalprest og kreerte ham  6. juli med kardinalshatt og gav han tittelkirken Sant’Agnese in Agone. Fra 2. mars 1524 til 12. januar 1526 var han camerlengo for kardinalskollegiet. Fra 1520 var han erkeprest i Santa Maria Maggiore, han åpnet og avsluttet Den hellige port i Det hellige år i 1525. Han deltok i konklavet i 1521–1522 som valgte pave Hadrian VI. Den 4. september 1522 ble han atter biskop av Crotone, frem til 14. november 1524. Han deltok også i konklavet i 1523, som valgte Klemens VII til pave. Han ble legat i Napoli og i 1523 kardinalprotektor for Mindrebrødrene. Den 27. mars 1525 skiftet han tittelkirke til Santa Prisca. Han deltok i konfliktene mellom pave  Klemens VII og Colonnaslekten likeså i samme paves konflikt med keiser Karl V. Under pavens fravær i 1529 var Andrea della Valle guvernør av Roma.
Den 21. april 1533 ble han elevert til kardinalbiskop av Albano og byttet 12. desember samme år over til Palestrina.
Rundt 1517 lot han seg bygge residensen Palazzo Della Valle. Palazzets navn ble senere benyttet om det omliggende område, som på kirken Sant’Andrea della Valle (bygd 1591–1599) og Teatro Valle (bygd 1726).
Kardinal Andrea della Valle døde i Roma og ble begravet i familiekrypten i kirken Santa Maria in Aracoeli.
Same Kind of Different as Me

Handling

Omhandler en moderne slave, en internasjonal kunsthandler og den usannsynlige kvinnen som binder dem sammen.
Bacchisa

Utseende

Små, blanke, gul- eller rødaktige trebukker. Dekkvingene er ofte svarte med blålig metallglans. Kroppen er forholdsvis kort og bred, dekkvingene parallellsidige.

Utbredelse

Gruppen er utbredt i Sørøst-Asia, fra Assam og Andamanene i vets til Papua Ny-Guinea i øst.
Jasim

Jasim (arabisk جاسم, også transkribert Jassem) er en liten by i Izra-distriktet i guvernementet Dar'a sør i Syria. Den ligger 41 kilometer nord for Dar'a og nær byene Nawa i sør, Kafr Shams i nord, Inkhil i nordøøst og al-Harra i nordvest. Ifølge Statistisk sentralbyrå i Syria hadde Jasim et folketall på 31 683 i 2004.

Historie

Under Østromerriket var Jasim sete for en monofysittisk kirke i 570. Den ble kontrollert og befolket av ghassinidearabere, et vasallkongedømme under Østromerriket. Det var fem kloster knytter til monofysittismen i byen. Ghassanidekongen Nu'man var gravlagd mellom Jasim og nærliggende Tubna. 
Den arabiske historiker fra 900-tallet al-Masudi skrev at Jasim hørte til Damaskus og lå «mellom Damaskus og provinsen Jordan, i et distrikt kalt al-Khaulan. Jasim ligger nokre kilometer fra al-Jabiya, og fra området Nawa, der beitelandet Job ligger». 
Jasim ble skildret av den reisende syriske geografen Yaqut al-Hamawi tidlig på 1200-tallet under ajjubidedynastiet. Al-Hamawi skrev at byen var oppkalt etter «Jasim, sønn av Irem ibn Sam (Shem) ibn Nuh (Noa) på den tid da Babeltårnet ble ødelagt.» Han skrev videre at Jasim var en by i provinsen Damaskus langs hovrdveien til Tabbariyah.
I 1596 var Jasim oppført i osmanske skattelister i Jaydur nahiya i Hauran qada. Den hadde en helt muslimsk befolkning som bestod av 28 husholdninger og 14 ungkarer. Skattene ble betalt for hvete, bygg og sommeravlinger. 
Mange av innbyggerne i nærliggende al-Harra kom fra Jasim. Byen er hjemsted til det arabiske folk al-Halqiyyin. Den arabiske sosialistlederen på 1900-tallet, Akram al-Hawrani, kom fre dette folket. I 1870-årene noterte Palestine Exploration Fund seg at Jasim var en av de største landsbyene i regionen med 1 000 innbyggere fordelt på 215 hytter. The Fund rapporterte om flere antikke ruiner, blantannet steinkors fra bysantinsk tid.

Den syriske borgerkrig

Jasim var en av de første byane som deltok i de omfattende demonstrasjonere under det syriske opprøret mot regjeringen den 18. mars 2011. Under borgerkrigen ødela de islamittiske opposisjonen statuen av den arabiske abbaside-dikteren Abu Tammam i Jasim.
Biagota

Biagota (født ca 901, død ukjent år) var en hertuginne av Böhmen; gift med hertug Boleslav I av Böhmen. Biagotas navn er nevnt på de eldste utmyntede denarer i Tsjekkia (BIAGOTA CONIVNX). Hennes opphav er ukjent, og det er heller ikke bekreftet hvilke av makens barn hun var mor til.
Saga Petroleum

Saga Petroleum var et privateid norsk oljeselskap med virksomhet i Norge og Storbritannia og et av verdens største oppstrømsselskaper. Det ble fusjonert inn i Norsk Hydro Oil and Gas 31. desember 1999 og oppløst som følge av at 90 % av selskapets aksjekapital ble kjøpt opp av Hydro og Statoil få måneder tidligere.
Selskapet ble etablert i 1972 omtrent samtidig som øvrige hjørnesteiner som Statoil og Oljedirektoratet kom på plass i norsk petroleumsforvaltning. Det representerte et helprivate initiativ etter politisk ønske.  Største aksjonærer forankret i bank, forsikring og shipping. Sammen med det helstatlige Statoil og det delstatlige Hydro skulle det private Saga ha et ansvar for å utvikle norsk oljeindustri og for norsk kompetanseoppbygging i den norske petroleumsvirksomheten. Saga hadde hovedkontor i Sandvika ved Oslo.
Da selskapet ble oppkjøpt hadde det en markedsverdi på ca. 10 milliarder norske kroner og ca. 1 300 ansatte. Saga disponerte sikre reserver tilsvarende 1,4 milliarder fat oljeekvivalenter der 52 % var olje.  Utbygging og drift av Snorrefeltet var selskapets største oppgave i Norge. Selskapet hadde også interesser i Libya,  Angola og Namibia, og hadde nettopp avsluttet et engasjement i Indonesia.
Hovedårsaken til oppkjøpet fra Hydro var at Saga selv hadde svekket sin finansielle styrke etter et strategisk mislykket oppkjøp av det Kuwait-eide oljeselskapet Santa Fe Exploration Ltd for $ 1.23 milliarder, samtidig med at råoljeprisen svekket seg. Det har og blitt hevdet at oppkjøpet kom som en følge av motivasjon for en større restrukturering i virksomheten på norsk sokkel.  Oppkjøpet ble etterfulgt av flere endringer i eierforhold og ansvarsforhold i Tampenområdet.
Badger (cocktail)

Badger (engelsk for «grevling») er en cocktail laget av Smirnoff Ice og Guinness.
Man tilbereder en badger ved å fylle et halvlitersglass halvfullt med Smirnoff Ice. Deretter toppes glasset ved sakte å helle i Guinness over en skje. Helling over en skje gjør at det er mindre risiko for at de to ingrediensene blander seg, og er en vanlig fremgangsmåte for drinker der bestanddelene skal ligge i tydelig adskilte lag.
Cocktailen ble funnet opp i Skegness i England i 2016 i forbindelse med en landbruksfestival. Etter lanseringen fikk den stor oppmerksomhet på internett, der meningene om drinken var delte. Badgeren spredte seg så til puber i andre deler av de britiske øyer, på tross av den blandede mottagelsen.
Mile End Waste

Mile End Waste er et kallenavn på en del av gaten Mile End Road i området Mile End i Londons East End. Mot slutten av 1800-tallet og begynnelsen av 1900-tallet var stedet mye brukt for friluftsmøter og hadde noe av samme funksjon som Hyde Park har idag. Frelsesarmeens grunnlegger William Booth var av de som hadde mange møter ved Mile End Waste og det står en statue av Booth der for å markere betydningen av stedet.
Kennet Andersson

Klubbkarriere

Andersson spilte for Tunafors SK (1976−1981), Eskilstuna (1982–88), Göteborg (1988–91), Mechelen (1991–92), Norrköping (1993), Lille (1993–94), Caen (1994–95), Bari (1995–96), Bologna (1996–99 og 1999–2000), Lazio (1999), Fenerbahçe (2000–02) og Gårda BK (2005).
Catahoula leopard dog

Catahoula leopard dog (navnet kommer av at pelsen er flekket), eller «the cat», ble i sin tid brukt til å samle og drive storfe og griser som hadde rømt ut i skog og utmark. Den gikk ikke av veien for slåsskamper og jaging. Jegere brukte av og til catahoulas til å spore opp og jage vaskebjørner opp i trærne, men denne dominante rasen trives bedre med en real kamp med gjenstridige villsvin. Avlen er basert på prinsippet om at det er den sterkeste som overlever. Den har bred, flat skalle. Den har dyp brystkasse som gir god plass for hjerte og lunger. Den har robuste ben med god benstamme. Ett eller begge øyne kan være «glassøye», på grunn av genet for merlefarge.
Hunden egner seg som selskap for barn. Den egner seg ikke for byliv. Hunden egner seg for varmt, solfylt klima. Den er fornøyd med å leve og sove utendørs. Hunden tar ikke lett lydighetstrening, og kan være problematisk overfor andre.

Rasehistorie

Catahoula leopard dog oppsto i Catahoula dypt inne i sydstaten Louisiana i USA, og stammer fra trolig fra støvere som spanjerne brakte med seg, krysset med innfødte indianske hunder. Rasen ble erklært som nasjonalhund for delstaten Louisiana i 1979.
Ortodoks jødedom

Ortodoks jødedom er en retning innen jødedommen som ser på halakhá (det jødiske lovene i Tora) som absolutt bindende, overordnet og i alle hovedtrekk statisk lovsystem for det jødiske folket. Det er den retning innen jødedommen som holder seg til en relativt streng tolkning og anvendelse av de lover og etiske bud som først ble fastlagt i Talmud og senere kodifisert i lovsamlingen Shulhan Arukh.
De kan ikke kle seg i farger, kun svart og hvitt, og mennene ber tre ganger hver dag. Den ortodokse jødedom holder seg til disse arbeider, og til de rabbinske kommentarer til dem som er vokst frem gjennom tidene fra ca. 1000 til ca. 1800. I ortodoks jødedom blir det særlig lagt vekt på kasjrút (matforskrifter), sjabbát (hviledagen) og tahorat hammisjpaḥá (rituell renhet i ekteskapet).

Ortodokse jøder

I ortodoks jødedom er det i utgangspunktet strengt definerte kjønnsroller. Kvinner har ansvar for hjemmet, mens menn har ansvar for alle offentlige funksjoner. Menn og kvinner har forskjellige regler å følge. For eksempler deltar ikke kvinnene aktivt i gudstjenestene, da det er mennenes oppgave. Det er vanlig at kvinner dekker håret med et skaut, eller i noen askenasisk-ortodokse samfunn parykk. Menn skal be til tre faste tider om dagen, mens kvinner er fritatt fra dette. De religiøse pliktene som kvinnene har, er knyttet til hjemmet. Ifølge den ortodokse jødedommen er det bare menn som kan bli rabbinere.
Noen av de ortodokse retningene er ekstra strenge. Jødene som tilhører disse retningene lever for seg selv i egne boligområder, de går i spesielle klesdrakter og har egne skoler for barn og ungdom. Mennene har gjerne langt skjegg, og peyos, sidelokker langs kinnet, og de går i svarte frakker og hatter.
En slik retning er hasidismen. Denne bevegelsen oppsto i Øst-Europa på 1700-tallet og la vekt på den enkeltes religiøse erfaringer.
Personlig bønn og kontakten med Gud var det viktigste i jødedommen, mente de. Dette har de hasidiske gruppene holdt fast ved, samtidig som de er svært nøye med å følge de religiøse lovene.
Ortodoks jødedom kan med andre ord inndeles som en undergruppe i moderne ortodoks jødedom (hebraisk: אורתודוקסיה מודרנית), inkludert feministisk-ortodoks jødedom og ḥaredisk jødedom (hebraisk: יהדות חרדית), også kalt for ultraortodoks jødedom. Ortodokse jøder betrakter deres form av jødedommen for å være den mest tradisjonelle og riktige, og mener vanligvis at alle andre former av jødedom er et brudd med den jødiske tradisjonen. Konservative (eller masorti) jøder meiner på sin side gjerne at ortodoks jødedom har forlatt den tradisjonelle, dynamiske jødedommen til fordel for et statisk og dogmatisk system.
Per 2001 utgjorde ortodokse jøder og jøder tilknyttet en ortodoks synagoge bortimot 50 prosent av britiske jøder (rundt regnet 150 000); 26,5 prosent av Israelske jøder (1 500 000); og 13 prosent av amerikanske jøder (529 000). Blant de til en menighet i en synagoge, representerte ortodokse jøder 70 prosent av britiske jøder, og 27 prosent av amerikanske jøder.
Arteurotia tractipennis

Utseende

En middelsstor, smalvinget, brun smyger. Oversiden er brun med vage, mørkere bånd. Ved forkanten av forvingen er det en halvsirkelformet, svart flekk som har tre små, hvite flekker, en i midten og to ved ytterkanten. Undersiden er mye lysere enn oversiden (kanelbrun).

Levevis

Larvene lever på planter i slekten spragle (Croton spp., vortemelkfamilien). De er nakne og grønne.

Utbredelse

Arten er utbredt i Mellom- og det nordligste Sør-Amerika.
Rolfine Absalonsen

Familie

Rolfine Absalonsen var datter av bøkkermester Absalon Julius Absalonsen og Karen Lucie Christiansen. Hun ble 2. oktober 1891 gift med skuespilleren Hans Henrik Mørch.

Liv og virke

Rolfine Absalonsen debuterte ved Den Nationale Scene i Bergen 31. mars 1886. Ved debuten spilte hun i et stykke kalt En Omvej, skrevet av en anonym forfatter. Hennes debut ble svært godt mottatt, og hun «blev efter Tæppets Fald fræmkaldt med meget Liv».
I 1886-1887 var hun på turné i Norge med fru Jenny Widgren-Norrby. Dette teaterselskapet besto for det meste av dilettantskuespillere tilknyttet Victoria Theater (Centralteatret) i Akersgaten. Turneen brakte selskapet fra Bergen, videre gjennom småbyene langs kysten, til Kristiania. Derfra fortsatte reisen til Sverige, hvor selskapet omsider gikk i oppløsning.
Hun har også opptrådt på Grønlands folketeater (Olympen). Hun opptrådte også i Lillestrøm og Drammen. Senere ble ansatt hun suffløse ved Nationaltheatret, hvor hennes mann fikk tilsvarende stilling på same tid. Hans Henrik Mørch uttalte senere at «Jeg vilde ikke ønske min verste uven at blive sufflør».
Sievi (skoprodusent)

Sievi eller Sievin Jalkine Oy er en finsk skofabrikk som begynte å lage sko allerede på 1930-tallet. Fabrikken ble startet av Sievin Jalkine og er per i dag mest kjent for sko til industrien (vernesko). I dag er de også størst i Nord-Europa på sitt felt og i 1996 fikk de Den Gode Arbeidsgiverens Pris som deles ut av Arbeidsministeriet i Finland. 
Per i dag så lages skoene lokalt i Finland (Sievi & Oulais) og sysselsetter 560 personer, hvorav cirka 290 arbeider ved Sievifabrikken.
Rosenstrasseprotesten

Rosenstrasseprotesten (Rosenstraße-Protest) var en spontan protestdemonstrasjon i Berlin vinteren og våren 1943, der hovedsakelig ikke-jødiske hustruer fra «blandingsekteskap» forlangte sine jødiske menn løslatt.
Den har inspirert filmen Rosenstrasse av Margarethe von Trotta.

Historie

Omkring 1 800 jødiske menn, de fleste gift med ikke-jødiske kvinner, ble separert fra de andre 6 000 siste jødene i Berlin, i et forsøk på å overbevise deres familiemedlemmer om at de ble sendt til arbeidsleirer og ikke til konsentrasjonsleirer. Før mennene kunne bli sendt ombord i tog og deportert kom deres hustruer og andre nære slektninger, rundt 6 000 i tallet, til den jødiske menighetens velferdskontor i Rosenstraße 2-4 der mennene ble holdt. I en uke forlangte demonstrantene mennene tilbake ved å holde en fredelig protest. Demonstrantene kom først alene eller to om gangen, men senere vokste antallet raskt. Av de 6 000 som deltok i protestene var imidlertid aldri alle tilstede samtidig.
Joseph Goebbels var redd for hva opinionen ville mene, og turte ikke å skyte ned kvinnene i gatene. Han løslot fangene, og gav ordre om at de 25 som var deportert skulle kalles tilbake. Nesten alle de løslatte mennene overlevet krigen.
Bygningen på Rosenstraße ble senere ødelagt av alliert bombing.
Freddie King

Liv og virke

Freddie King fikk den første gitarundervisningen av sin mor og onkel. Opprinnelig spilte han en rural, akustisk blues i tradisjonen etter Lightnin' Hopkins, men i tenårene fikk han sansen for den råere Chicago bluesen. I 1950 flyttet han med familien til Chicago og grunnla snart sitt eget band, The Every Hour Blues Boys, senere spilte han i band med Little Sonny Cooper og Hound Dog Taylor. Det var på denne tiden King utviklet sin rå stil på elektrisk gitar, formodentlig under innflytelse av Hound Dog Taylor.
I 1960 spilte Freddie King de blueslåtene hans senere kommersielle suksess var basert på. Blant disse hører instrumentalstykker som The Stumble, San-Ho-Zay og Hideaway, og bluessanger som Have You Ever Loved a Woman og I’m Tore Down. Flere av Kings låter ble covret av Peter Green, John Mayall, Eric Clapton,  Johnny Winter og andre, og dermed ble rockepublikumet oppmerskom på Freddie King. 
Etter ytterligere innspillinger i 1964 ble det mer stille rundt King, men på begynnelsen av 1970-årene spilte han inn titler som Going Down Slow og Me and my Guitar under ledelse av Leon Russell. På høyden av sin internasjonale anseelse fikk han et anfall under en konsert, og døde av hjertesvikt kort tid etter, bare 42 år gammel.
Sammen med Albert King og B.B. King regnes Freddie King til «den elektriske bluesens tre konger.» Han var en av første bluesmusikere som spilte i band med både svarte og hvite musikere.
Parasophronica

Utseende

Middelsstore, avlange, mørke trebukker med lyse tegninger. Oversiden er matt og kraftig punktert. Antennene er litt kortere enn kroppen, med vekselvis lyse og mørke ledd. Pronotum er sylindrisk, lengre enn bredt. Dekkvingene er jevnbrede.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er endemisk for Sumatra.
Phrissomorimus

Utbredelse

Arten er utbredt i Myanmar og Thailand.
Skyting under Sommer-OL 1906

Skyting under jubileumslekene 1906 i Athen.
31. august

Navnedag

Bertha, Berte.
Berghauptmann

Berghauptmann var tidligere en embetstittel for høyere embetsmenn i Bergverket. Tittelen er, som så mye annet i norsk gruvedrift og tilhørende forvaltning, hentet fra tysk.
Arremon phaeopleurus

Underarter og utbredelse

Arten er endemisk til fjellkjeden Cordillera de la Costa i Venezuela.
Det er beskrevet ingen underarter av Arremon phaeopleurus:
Stensåsen

Stensåsen er en vardet høyde 857 moh på Nerskogen i Rennebu kommune. Fra varden er det utsikt mot Minnilldalsmyrene naturreservat og fjellene i Trollheimen hvor man kan se både Blåhøa og Svarthøtta.